بؤیوک بریتانیادا غیری-قانونی کوچمن لرین مانش بوغازی ایله قاییق‌لارلا اؤلکه‌یه داخیل اولماسی‌نین قارشی‌سینی آلماق اوچون حکومتین مارسین 7-ده آچیقلادیغی موباحیثه‌لی "قانون‌سوز کوچمن قانونو" پارلامئنتده قبول ائدیلدی.
قانون‌سوز کوچمن لرین 28 گون عرضینده محکمه آراشدیرماسی اولما‌دان اؤز اؤلکه‌لرینه و یا رواندا کیمی تهلوکه‌سیز حساب ائدیلن اوچونجو اؤلکه‌لره دیپورت ائدیلمه‌سینی نظرده توتان قانون لاییحه‌سی پارلامئنتده تصدیقلنیب.
غیری-قانونی کوچمن لرین دیپورت ائدیلدیک‌دن سونرا سیغینا‌جاق طلب‌لرینی ایره‌لی سوره‌جک و قانونی حقوق‌لارینی آختارا‌جاق‌لار.
قانون لاییحه‌سی کرالین تصدیقیندن سونرا قوه‌یه مینه‌جک.
بیر سیرا میللت وکیل‌لری، حقوق شوناس‌لار و اینسان حاق‌لاری تشکیلات‌لاری قانونو "غیری-اینسانی" و "قددار" آدلان‌دیرا‌راق تنقید ائدیب.
بریتانیا حکومتی قانون لاییحه‌سی چرچیوه‌سینده رواندا ایله موقاویله ایمضالاییب.
